Id-Deċiżjoni tal-Kummissjoni
tad-9 ta' Marzu 1987
dwar il-konklużjoni finali f'isem il-Komunità Ewropea dwar l-Enerġija Atomika, tal-Ftehim Qafas għal koperazzjoni xjentifika u teknika bejn il-Komunitajiet Ewropej u r-Renju ta' l-Iżvezja, il-Konfederazzjoni Żvizzera, ir-Repubblika tal-Finlandja, ir-Renju tan-Norveġja u r-Repubblika ta' l-Awstrija
(87/183/Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea dwar l-Enerġija Atomika, u partikolarment it-tieni paragrafu ta' l-Artikolu 101 miġjub fih,
Billi l-Ftehim Qafasgħal koperazzjoni bejn il-Komunitajiet Ewropej u r-Renju ta' l-Isvizzera [1], il-Konfederazzjoni Svizzera [2], ir-Repubblika tal-Finlandja [3], ir-Renju tan-Norveġja [4] u r-Repubblika ta' l-Awstrija [5] ġew iffirmati fit-13 ta' Jannar 1986, fit-8 ta' Jannar 1986, fid-29 ta' April 1986, fis-27 ta' Ġunju 1986 u fil-15 ta' Lulju 1986, rispettivament;
Billi bid-Deċiżjoni tad-9 ta' Frar 1987, il-Kunsill approva dawk il-Ftehim Qafasgħall-għanijiet ta' konklużjoni finali mill-Kummissjoni f'isem il-Komunità Ewropea dwar l-Enerġija Atomika;
Billi dawk il-Ftehim Qafas għandhom jiġu konklużi finalment f'isem il-Komunità Ewropea dwar l-Enerġija Atomika,
ADOTTAT DAN IR-REGOLAMENT:
Artikolu 1
Il-Ftehim Qafas għal koperazzjoni xjentifika u teknika bejn il-Komunitajiet Ewropej u r-Renju ta' l-Isvezja, il-Konfederazzjoni Svizzera, ir-Repubblika tal-Finlandja, ir-Renju tan-Norveġja u r-Repubblika ta' l-Awstrija huma hawnhekk konklużi f'isem il-Komunità Ewropea dwar l-Enerġija Atomika.
Artikolu 2
Il-President tal-Kummissjoni għandha tagħti n-notifika provvduta fl-Artikolu 13 tal-Ftehim f'isem il-Komunità Ewropea dwar l-Enerġija Atomika.
Magħmul fi Brussell, fid-9 ta' Marzu 1987